Kutsu legendaarisen 1933 Double Eagle -kultarahan ennakkoesittelyyn - Suomen Moneta
Kutsu legendaarisen 1933 Double Eagle -kultarahan ennakkoesittelyyn
Lehdistötiedote • Maalis 22, 2012 10:12 EET
Suomen kansallismuseossa ma 26.3.2012, kello 13.00, Mannerheimintie 34, Helsinki
Vuoden 1933 Double Eagle -kultaraha on erittäin harvinainen amerikkalainen kansallisaarre, joka ei koskaan aikaisemmin ole ollut näytteillä Suomessa. Vuonna 2002 yksi harvoista vuoden 1933 Double Eagle -kultarahoista huutokaupattiin peräti 7,59 miljoonalla dollarilla. Se tekee siitä maailman kalleimman koskaan huutokaupatun kultarahan.
Se 1933 Double Eagle onkin ainoa, jolla on lupa yksityisomistukseen – kaikki muut tunnetut ja tuntemattomat vuoden 1933 Double Eagle -kultarahat ovat Yhdysvaltain hallituksen omaisuutta. Yhdysvaltain salainen palvelu, Secret Service jäljittää jokaista julkisuuteen nousevaa rahaa ja tekee kaikkensa palauttaakseen ne valtion omistukseen.
Mutta miksi 1933 Double Eagle on maailman kallein kultaraha? Miksi yksi niistä rahoista on ollut USA:n ”most wanted” listalla? Miksi niitä rahoja on ainoastaan 13 kappaletta jäljellä, vaikka niitä lyötiin aikoinaan jopa puoli miljoonaa? Ja miksi USA:n Secret Service on jahdannut näitä Double Eagle -rahoja vuosikausia? Ja miten tämä raha liittyy tämän päivän pankkikriisiin?
Tilaisuudessa vastaukset näihin ja moniin muihin kysymyksiin antavat:
Suomen kansallismuseon rahakammion johtaja Tuukka Talvio
Yhdysvaltain kansallismuseon edustaja, Smithsonian-instituutin kuraattori Karen Lee
Suomen Monetan maajohtaja Janne Häkkinen
Koska kyseessä oleva kultaraha on amerikkalainen kansallisaarre, turvallisuusjärjestelyt ovat sen mukaiset. Rahan matkustaa USA:n kansallismuseon kuriirin mukana maasta ja paikasta toiseen ja kuriirilla on vielä turvamies 24/7. Tämän lisäksi paikalliset aseistetut turvamiehet ovat lentokentällä vastassa ja viemässä vieraat kansallismuseoon.
Tästä syystä pyydämme median edustajia ilmoittautumaan etukäteen ennakkoesittelyyn, viimeistään maanantaina 26.3, kello 11 mennessä osoitteeseen: marke.brotherus@nba.fi tai soittamalla: 040 128 6456
Vuoden 1933 Double Eagle -kultaraha on esillä Suomen kansallismuseossa 27.–29.3.2012. Esillä on myös muita harvinaisia amerikkalaisia kultarahoja. Näyttelyyn on vapaa pääsy.
Lisätietoa rahan historiasta: www.doubleeagle.fi
maailman kallein kultarahasuomen monetamoneta